20/09/2016 | Administración LocalMunicipal
Malpica de Bergantiños
Recadación
Plan local de continxencias por contaminación mariña accidental do Concello de Malpica de Bergantiños

Por acordo do Pleno da Corporación de 27 de abril de 2015 foi aprobado o Plan local de continxencias por contaminación mariña accidental do Concello de Malpica de Bergantiños. Segundo certificado expedido polo Secretario da Comisión Galega de Protección Civil en data de 6 de xuño de 2016, o Pleno da Comisión procede á homologación do citado plan. En atención ao exposto, e de acordo coa resolución de alcaldía nº 425/2016 de 6 de setembro, procédese á sua publicación no BOP aos efectos de darlle a maior difusión. Malpica de Bergantiños a 7 de setembro de 2016. O alcalde Eduardo José Parga Veiga CONTIDO: 1 INTRODUCCIÓN 2 ÁMBITO DE APLICACIÓN 2.1 ALCANCE 2.2 DATOS XERAIS DO CONCELLO 2.3 COORDENADAS XEOGRAFICAS 2.4 PLANOS 3 ANÁLISIS DE RISCO 3.1 ALCANCE 3.2 ANÁLISE DO PERIGO 3.2.1 DETERMINACIÓN DE FOCOS DE PERIGO 3.3 ANÁLISE DA VULNERABILIDADE 3.3.1 VULNERABILIDADE SOCIOECONÓMICA 3.3.2 VULNERABILIDADE AMBIENTAL 3.3.3 VULNERABILIDADE DA COSTA DE MALPICA 3.4 ANÁLISE DE RISCO 4 ACTIVACIÓN 5 ÓRGANOS DE DIRECCIÓN E RESPOSTA 6 NOTIFICACIÓN 6.1 COMUNICACIÓN DA INCIDENCIA 6.2 ACTIVACIÓN DO SISTEMA DE VIXILANCIA 6.3 ACTIVACIÓN DO PLAN LOCAL 6.4 DESACTIVACIÓN DO PLAN LOCAL 7 COORDINACIÓN ENTRE PLANS 8 PROCEDIMIENTOS DE ACTUACIÓN 8.1 VERQUIDO TERRA-MAR 8.2 VERQUIDO NO MAR 9 FIN DA CONTINXENCIA 9.1 CRITERIOS DE FIN DA EMERXENCIA 9.2 ACTUACIÓNS POSTERIORES Á EMERXENCIA 10 INVENTARIO 10.1 INVENTARIO DE MEDIOS MATERIAIS 10.2 INVENTARIO DE RECURSOS HUMANOS 10.3 XESTIÓN DE RESIDUOS 11 MANTEMENTO 12 ADESTRAMENTO 12.1 FORMACIÓN E ADESTRAMENTO DO PERSOAL 12.2 REALIZACIÓN DE SIMULACROS 12.3 PROGRAMA DE FORMACIÓN 13 ELABORACIÓN E REVISIÓN Táboa 1 Límites xeográficos da costa de Malpica de Bergantiños Táboa 2 Perigos procedentes de terra Táboa 3 Perigos procedentes do mar Táboa 4 Escenarios de riscos Terra-Mar Táboa 5 Escenarios de riscos Mar-Mar Táboa 6 Índice de vulnerabilidade en función da densidade de poboación Táboa 7 Especies da lonxa de Malpica Táboa 8 Índices de vulnerabilidade en función das figuras de protección Táboa 9 Clasificación en función da vulnerabilidade do hábitat Táboa 10 Niveles de activación do Plan Local Táboa 11 Teléfono de contacto Director da emerxencia Táboa 12 Teléfono comunicación activación Plan Local do Concello Táboa 13 Teléfono de contacto delegación do Goberno en Galicia Táboa 14 Estimación visual da cantidade dun verquido Táboa 15 Directorio telefónico Táboa 16 Inventario de medios materiais Táboa 17 Frecuencia das actividades do programa de formación Ilustración 1 Vulnerabilidade demográfica Ilustración 2 Vulnerabilidade turismo Ilustración 3 Vulnerabilidade da pesca Ilustración 4 Vulnerabilidade da acuicultura Ilustración 5 Vulnerabilidade dos recursos marisqueiros Ilustración 6 Vulnerabilidade socioeconómica Ilustración 7 Matriz de cálculo para a vulnerabilidade ambiental Ilustración 8 Vulnerabilidade figuras de protección Ilustración 9 Vulnerabilidade en función do hábitat Ilustración 10 Vulnerabilidade ambiental Ilustración 11 Matriz de cálculo para a vulnerabilidade da costa de Malpica Ilustración 12 Matriz de cálculo para o calculo do risco Ilustración 13 Mapa de riscos Terra-mar Ilustración 14 Mapa de riscos mar-mar, sustancias persistentes Ilustración 15 Mapa de riscos mar-mar, sustancias non persistentes lustración 16 Mapa de riscos mar-mar, sustancias persistencia media 1 INTRODUCCIÓN O Real Decreto 1695/2012, do 21 de decembro, polo que se aproba o Sistema Nacional de Resposta ante a contaminación mariña, define no seu artigo 2 os plans locais como aqueles deseñados e elaborados polas administracións locais competentes no que se establecen as normas e procedementos básicos de actuación, a estrutura de organización e o sistema de resposta fronte a un episodio de contaminación mariña accidental que se produza no seu ámbito. A Xunta de Galicia a través do Decreto 155/2012, do 5 de xullo, polo que se establece a estrutura e organización do Plan Territorial de Continxencias por Contaminación Mariña Accidental da Comunidade Autónoma de Galicia, establece no seu artigo 26 a obrigatoriedade dos Concellos litorais da Comunidade de remitir á consellería competente na materia de loita contra a contaminación mariña accidental, un Plan Local que conteña os elementos esixidos no Plan CAMGAL. A elaboración do Plan Local do Concello de Malpica de Bergantiños responde así á liña de responsabilidade, compromiso técnico e colaboración coas administracións competentes, trazada polo Concello para o desenvolvemento da actividade na súa estratexia de sostenibilidade ambiental, apoiándose, entre outros piares fundamentais, no respeto ao medio ambiente, a seguridade das persoas e a adaptación á lexislación vixente.2 ÁMBITO DE APLICACIÓN 2.1 ALCANCE O Plan Local do Concello de Malpica de Bergantiños deberá seguirse en caso de que aconteza un suceso con posible consecuencia de contaminación mariña accidental, sexa cal sexa a súa orixe, que se produza, tanto en terra coma no mar, cumpríndose en cada caso as directrices indicadas nos procedementos de notificación e actuación incluídos no presente documento.2.2 DATOS XERAIS DO CONCELLO O Concello de Malpica de Bergantiños ten una superficie total de 61,5 Km 2 e una lonxitude de costa de 46 km que vai dende o Monte Nariga, no límite co Concello de Ponteceso, ata a Punta de Razo, extremo occidental da praia de Baldaio, no límite co Concello de Carballo. En 2007 a súa poboación era de 6.432 habitantes (datos do INE ) distribuídos en 8 parroquias cunha densidade de 104,6 Hab./km 2, nunha tendencia á diminución progresiva de poboación que parece imparable nos últimos vinte anos. A súa capital e Malpica, e os núcleos de poboación máis importantes son o pobo oleiro de Buño e a aldea de Mens. O relevo do Concello é de formas suaves e redondeadas, debido sobre todo á erosión da auga e dos fortes ventos que azoutan estes lares. Destaca como principal altura a do monte Neme (387 m.). Na súa costa destacan as Illas Sisargas, refuxio natural de aves mariñas, gaivotas e corvos mariños. Este arquipélago está formado por tres illas, chamadas Sisarga Grande, Malante e Sisarga Chica, e unha serie de illotes circundantes como Chalreu e Xoceiro. As illas son na súa maioría, de natureza escarpada, o que propicia que por exemplo, na Sisarga Grande haxa numerosos acantilados. Non obstante, nesta mesma illa podemos encontrar un embarcadoiro e unha pequena praia no sur. A riqueza ornitolóxica das illas queda patente nas numerosas colonias de aves endémicas destas paraxes ou que están en perigo de extinción como a gaivota sombría (Larus fuscus) ou a gaivota tridáctila ( Rissa tridactyla). O acceso a vila de Malpica faise principalmente desde Carballo, do que a separan 18 Km. Desde Santiago sáese pola C-545 ata Portomouro, onde hai que seguir en dirección a Val do Dubra e Carballo (45 Km), cun percorrido total ata Malpica de 63 Km. Desde Buño sae unha estrada a Ponteceso (11 Km) e, desde a capital municipal, outra, de percorrido pintoresco, tamén cara a Ponteceso (11 Km) e, de acceso ás praias de Xeiruga e Barizo. Malpica conta cunha numerosa flota de embarcacións do cerco e de pesca do día que agardan cada faena nun porto dotado con inmellorables infraestruturas (fábrica de xeo, lonxa, nave de redeiras, peirao de descarga e dársena de abrigo para pequenas embarcacións). Este porto está situado nas coordenadas xeográficas 43º19’22.73’’N e 8º48’’32.85’’W. Posúe ademáis os servizos de grúa, auga, combustible, electricidade, e recollida de aceites e lixo. No Concello existe outro porto, o de Barizo, mais pequeno, e situado máis hacia o Oeste. Este pequeno porto pesqueiro, está situado na marxe Oeste da ensinada de Barizo, nas coordenadas xeográficas 43º18’53.62’’N e 8º52’’49.31’’W. e ten os servizos de grúa e electricidade. Cabe sinalar que a xestión de ambos portos corre a cargo de Portos de Galicia.2.3 COORDENADAS XEOGRAFICAS A costa do Concello de Malpica esténdese dende o punto de coordenadas xeográficas 43º18’’21,71’’N e 8º54’24.19’’W lindando co Concello de Ponteceso dende unha pequena ensinada coñecida como O Lago ata o punto de coordenadas 43º17’34.28’’ N e 8º44’12.86’’W lindando co Concello de Carballo na zona coñecida como Praia da Pradeira. Táboa 1 Límites xeográficos da costa de Malpica de Bergantiños 2.4 PLANOS No anexo nº 1 atópanse os planos correspondentes do Concello.3 ANÁLISIS DE RISCO Risco e a probabilidade de que suceda algo con consecuencias negativas. A formula xeral do análise de riscos e a seguinte: Risco = probabilidade × gravedade das consecuencias Esta fórmula basease no estudo de dous factores: o perigo e a vulnerabilidade. – A análise do perigo caracterízase como a probabilidade de ocorrencia de accidentes e, por conseguinte, de derramos accidentais de hidrocarburos e doutros contaminantes, dado que se consideran tanto os buques en ruta coma os emisarios submarinos e instalacións industriais costeiras. – A análise da vulnerabilidade caracterízase o impacto que poden ter estes accidentes sobre o ámbito natural costeiro e mariño e as actividades de carácter socioeconómico que se desenvolven neste. Por conseguinte, primeiro estúdanse ambos os dous factores e, a continuación, avalíase o risco. Posteriormente este risco se representa de xeito cartográfico, de maneira que a costa queda zonificada en diferentes tramos, en función dos cales se articula a planificación.3.1 ALCANCE O ámbito do estudio da análise de riscos para o Plan Local do Concello de Malpica de Bergantiños comprende a costa do Concello, onde se asume que poden ter lugar os posibles accidentes que poden afectar o seu litoral. A gravidade das consecuencias ven dada pola vulnerabilidade da costa do Concello. Para a análises de riscos empregouse a información dispoñible no visor do INTECMAR (Instituto Tecnolóxico para o Control do Medio Mariño en Galicia) para o Plan Territorial de Continxencias por Contaminación Mariña Accidental de Galicia. Esta información foi completada con traballo de campo e a información proporcionada polo Concello de Malpica de Bergantiños, a Confraría de Pescadores de Malpica e o responsable da Protección Civil do Concello.3.2 ANÁLISE DO PERIGO 3.2.1 DETERMINACIÓN DE FOCOS DE PERIGO Definese como foco de perigo toda aquela instalación, elemento ou actividade que poida orixinar unha vertedura cuxa propagación afecte ao litoral. Os perigos poden proceder de terra ou do mar. Na seguinte táboa amósanse os focos de perigos detectados no Concello con maior probabilidade de ocorrencia tanto na terra como no mar. Táboa 2 Perigos procedentes de terra Táboa 3 Perigos procedentes do mar A identificación dos riscos implica un coñecemento exhaustivo do Concello e dos riscos que lle poden afectar. A finalidade é coñecer os escenarios e sucesos que nun Concello costeiro como e o de Malpica de Bergantiños poidan dan lugar a un dano. A continuación exponse os riscos e os escenarios mais significativos que puidesen darse no Concello. Táboa 4 Escenarios de riscos Terra-Mar Táboa 5 Escenarios de riscos Mar-Mar 3.3 ANÁLISE DA VULNERABILIDADE Enténdense como vulnerables, aqueles elementos cunha predisposición intrínseca a sufrir danos ante un fenómeno dunha severidade (intensidade ou magnitude) dada e que van a determinar a gravidade das consecuencias. O obxectivo do estudo de vulnerabilidade é determinar cales destes elementos (territorio, bens e persoas), son máis susceptibles ante o perigo dunha posible contaminación mariña e de qué forma poden quedar afectados (exposición ao perigo). Esta catalogación é necesaria de cara a priorizar as actuacións en caso dunha contaminación accidental de grande escala. Para a clasificación dos elementos vulnerables seguíronse dous criterios diferenciados. Por un lado, valóranse aqueles elementos cuxa vulnerabilidade ten un carácter socioeconómico e por outro lado aqueles elementos vulnerables dende un punto de vista ambiental.3.3.1 VULNERABILIDADE SOCIOECONÓMICA A vulnerabilidade socioeconómica pódese calcular como media aritmética da vulnerabilidade demográfica, a vulnerabilidade turística e a vulnerabilidade dos recursos marítimos-pesqueiros.3.3.1.1 Vulnerabilidade demográfica En caso de producirse unha vertedura, a poboación que habita na zona costeira, verase afectada dun xeito fundamentalmente social, xa que modifica a súa calidade de vida ao afectar á calidade dos recursos mariños, das augas de baño e á saúde pública. Ademais, unha vertedura supoñerá un empeoramento da calidade das praias e unha mingua no espazo de Dominio Público. O impacto que supón unha vertedura para a poboación será proporcional a poboación da zoa afectada. A maior densidade de poboación, maior impacto. Para determinar a vulnerabilidade demográfica da costa do Concello de Malpica de Bergantiños calculouse a sua densidade de poboación sobre a base dos datos do “Instituto Galego de Estatística”. Posteriormente, definíronse 5 intervalos de vulnerabilidade demográfica obtidos dos datos de densidade de poboación do resto de Concellos costerios de Galicia que responden a distribución natural da mostra. Táboa 6 Índice de vulnerabilidade en función da densidade de poboación Dado que a poboación de Malpica de Bergantiños no ano 2007 era de 6.432 habitantes (datos do INE ) distribuídos en 8 parroquias con una densidade de 104,6 Hab./km 2 a vulnerabilidade demográfica do Concello califícase como moi baixa.3.3.1.2 Vulnerabilidade dos recursos turísticos Unha vertedura pode provocar unha diminución do atractivo turístico da zona, podendo ocasionar graves danos económicos á zona afectada. Para avaliar a vulnerabilidade dos recursos turísticos, empregouse o Índice Comparativo da Importancia Turística, tomando como fonte o Anuario Económico de España 2010 do Servizo de Estudos da Caixa ao dispor de información homoxénea a nivel municipal e comarcal para todo o territorio nacional. Este índice obtense en función da cota ou imposto de actividades económicas correspondente ás actividades turísticas, o cal se basea á súa vez na categoría dos establecementos turísticos (hoteis e moteis, hoteis‐apartamentos, hostais e pensións, fondas e casas de hóspedes, cámpings e apartamentos xestionados por empresas), número de cuartos e ocupación anual (todo o ano ou parte do ano); polo que constitúe practicamente un indicador da oferta turística. O índice turístico referiuse á área de cada un dos Concellos costeiros. Unha vez calculado este índice definíronse 5 intervalos de vulnerabilidade turística que responden a distribución natural da mostra (optimización de Jenks), agrupándose os valores similares e maximizando as diferenzas entre clases. Tras realizar o cálculo obtense o mapa de vulnerabilidade turística. Este mapa clasifica a costa segundo o seu grao de vulnerabilidade en función do turismo. O Concello de Malpica de Bergantiños posúe un hotel con 52 prazas distribuídas nun total de 22 habitacións, Ademais existen un total de 6 pensións con más de 60 prazas en total, 5 casas de turismo rural con mais de 30 prazas e 1 cámping con 4 cabanas canadenses, 158 prazas de acampada, una zoa de acampada libre e 13 tomas eléctricas, Por outra banda, no Concello, como se comentou con anterioridade existen dous portos, o porto de Malpica e o Porto de Barizo no que habitualmente atracan embarcacións de recreo. O número total de puntos de amarre en seco nestes portos é de 107, dos cales 77 están no porto de Malpica e 30 no porto de Barizo. En base a estes datos a vulnerabilidade dos recursos turísticos do Concello de Malpica de Bergantiños con respecto o resto de Concellos galegos e ten a calificación de moi baixa.3.3.1.3 Vulnerabilidade dos recursos pesqueiros marítimos Para avaliar o impacto dunha vertedura sobre estas actividades económicas definíronse tres índices, un para cada unha das actividades. “Plan Xeral de Explotación Marisqueira, permite ás entidades asociativas do sector a participación activa na xestión dos recursos marisqueiros mediante a presentación de plans de explotación para as autorizacións e para zonas de libre marisqueo nos que procuran unha mellora da explotación con respecto ás normas xerais de libre marisqueo. Tendo en conta isto, para establecer o grao de vulnerabilidade relativo a estas actividades no litoral, tomáronse como base os seguintes datos: – Ámbito xeográfico das distintas confrarías. – Plans de explotación. – Prezos medios (€/Kg) das especies. A partir dos plans de explotación calculouse o potencial de extracción de cada confraría, para todas as especies presentes no plan de explotación en base os seguintes datos: tope de captura para cada especie, nº mariscadoras, nº embarcacións, nº tripulantes, nº días máximos de extracción. A partir dos datos de kg extraídos, de todas as especies para todas as confrarías de Galicia, créanse 5 intervalos, que se corresponden coa distribución natural da mostra. A cada un destes intervalos outórgaselle un índice de extracción (Ie). Para ponderar o prezo das distintas especies créase o Índice mercado (Im). Para o cálculo deste índice tómanse os prezos medios das especies de estudo para o ano 2010 e igual que no caso anterior se fan cinco intervalos, outorgando un Im a cada un de estes intervalos. Finalmente, para coñecer a afectación económica de cada unha das confrarías fronte a un episodio de contaminación mariña accidental, emprégase o Índice económico (Iec), segundo a seguinte ecuación: Unha vez calculado o índice económico de cada confraría e tendo en conta a distribución dos datos fanse cinco intervalos. A cada un destes intervalos outórgaselle un Índice de vulnerabilidade (Iv) que indicará que confrarías serán máis susceptibles (Iv=5) e cales o serán menos (IV=1) ante o perigo dunha posible contaminación mariña. Tras realizar o cálculo obtense o mapa de vulnerabilidade marisqueira. Cabe sinalar que no Concello de Malpica de Bergantiños definíronse dous plans de Explotación Marisqueira no marco da ORDE do 28 de decembro de 2012 pola que se aproba o Plan xeral de explotación marisqueira para o ano 2013. – Plans de explotación de equinodermos. – Plans de explotación de percebe (Pollicipes pollicipes). Para determinar a vulnerabilidade de Galicia derivada das actividades pesqueiras e da acuicultura, tomouse como fonte de datos o portal www.pescadegalicia.com.Neste caso, os índices de vulnerabilidade foron calculados como medidas indirectas derivadas do número de buques rexistrados no Rexistro de buques pesqueiros da Comunidade Autónoma de Galicia. Tomáronse, como base do cálculo da vulnerabilidade da pesca, os buques rexistrados na pesquería comunitaria e no caladoiro nacional e, como base do cálculo da vulnerabilidade da acuicultura, os buques adicados a acuicultura e auxiliares. Para minimizar o erro o cálculo da vulnerabilidade foi referido a cada unha das comarcas costeiras e posteriormente foi extrapolado a nivel do Concello. Tras realizar o cálculo obtéñense os mapas de vulnerabilidade pesqueira e vulnerabilidade da acuicultura. Estes mapas clasifican a costa segundo o seu grao de vulnerabilidade en función destas actividades. Cabe sinalar que Malpica de Bergantiños ten 66 barcos con base nos seus portos dos cales 49 adícanse as artes menores, 14 o cerco, 2 o enmmalle e volantas e 1 o palangre de fondo e non hai acuicultura. En canto as especies que ten mais saída na lonxa de Malpica destacan as seguintes: Táboa 7 Especies da lonxa de Malpica En base a estes datos, as vulnerabilidades da acuicultura, marisqueo e pesca con relación o resto dos Concellos costeiros galegos quedan da seguinte forma: – Vulnerabilidade da acuicultura: moi baixa. – Vulnerabilidade dos recursos marisqueiros: moi baixa. – Vulnerabilidade da pesca: moderada.3.3.1.4 Vulnerabilidade socioeconómica Como se comentou anteriormente, para obter a vulnerabilidade socioeconómica, tivéronse en conta a media aritmética das vulnerabilidades parciais. Tendo en conta este valores a vulnerabilidade socioeconómica do Concello de Malpica de Bergantiños e calificada como moi baixa. A continuación amósanse de forma gráfica as diferentes vulnerabilidades socioeconómicas do Concello de Malpica de Bergantiños. As imaxes foron obtidas do visor do INTECMAR para o Plan CAMGAL: http://ww3.intecmar.org/plancamgal/Ilustración 1 Vulnerabilidade demográfica Ilustración 2 Vulnerabilidade turismo Ilustración 3 Vulnerabilidade da pesca Ilustración 4 Vulnerabilidade da acuicultura Ilustración 5 Vulnerabilidade dos recursos marisqueiros Ilustración 6 Vulnerabilidade socioeconómica 3.3.2 VULNERABILIDADE AMBIENTAL Para obter a vulnerabilidade ambiental, calculouse a vulnerabilidade da costa sobre a base de dous criterios, a presenza de figuras de protección e o tipo de hábitat.3.3.2.1 FIGURAS DE PROTECIÓN Para valorar a vulnerabilidade das figuras de protección, empregouse o tipo de figura definida no artigo 9 da Lei 9/2001, de conservación da natureza do 21 de agosto e as figuras de protección a nivel internacional. Outorgando a cada figura de protección un índice de vulnerabilidade, obtense a táboa seguinte: Táboa 8 Índices de vulnerabilidade en función das figuras de protección A costa do Concello de Malpica de Bergantiños catalógase como Lugar de Interese Comunitaria (LIC) e pertence a o LIC Costa da Morte. Este tramo de costa entre o cabo Fisterra e a praia de Alba ( Arteixo ), que, con excepción dunha gran parte da ría de Camariñas e dos núcleos habitados máis importantes, abrangue a totalidade do litoral noroccidental de Galicia e algúns dos treitos máis apartados e mellor conservados da costa galega. A costa de Malpica de Bergantiños e aberta e moi escarpada dende o límite con Ponteceso ata a vila de Malpica, predominando unha paisaxe de acantilados marcada de pequenas calas, como as da Barizo e Seiruga. Aquí sitúase o arquipélago das Sisargas, formado pola illa Sisarga Grande (68 Ha, altura máxima 101 m), a illa Malante (21 Ha, altura 55 m) e a Illa Sisarga Chica (11 Ha, altura 27 m). Xeolóxicamente o sector é dominio principal dos granitos de dúas micas e os granitoides, con pequenas áreas de xistos e gneises entre Barizo e Malpica. Nesta zoa destacan as covas mariñas ou furnas, como as de Sisargas. Superado o porto de Malpica, a costa fai unha marcada inflexión e pasa a orientarse abertamente ao norte, seguindo un perfil notoriamente rectilíneo. A área pertence á rexión Eurosiberiana, provincia Atlántica-Europea e subprovincia Cántabro-Atlántica, adscribíndose ao sector Galaico-Portugués. Dominio climático Oceánico húmido, con precipitacións no rango dos 945-1.748 mm anuais e temperaturas medias de 12,4-14,5 º C, cun número mínimo de 228 días libres de xeadas. Además de ser un Lugar de Interese Comunitario a zoa posue as seguintes figuras de protección: – Zona de Especial Protección dos Valores Naturais. – Zona de Especial Protección pra as Aves ( ZEPA ES0000176 Costa dá Morte [Norte]). A área correspóndese parcialmente con ÍAA 004 Costa da Morte (Norte), incluída no inventario de SEO / BirdLife (1998). A vulnerabilidade da costa con respecto as figuras de protección califícase como alta-moi alta dependendo da zoa (ver ilustración nº 8). 3.3.2.2 VULNERABILIDADE AMBIENTAL, TIPO DE HÁBITAT Para realizar o estudo da vulnerabilidade derivada do tipo de hábitat tívose en conta o índice de sensibilidade costeira e as directrices dadas polo Impact Reference System da Comisión Europea. Para facer fronte as verteduras accidentais de hidrocarburos no mar, expertos da NOAA desenvolveron no 1979 o índice de sensibilidade ambiental (ESI). Segundo o ESI Guidelines (versión 3.0 NOAA 2002), a sensibilidade dun hábitat intermareal dependerá dos seguintes factores: exposición relativa á ondada e a correntes mareais, pendente da liña de costa, tipo de substrato, produtividade biolóxica. Este índice foi calculado no ano 2006 polo Centro de Investigacións Mariñas (CIMA), dependente da Consellería do Medio Rural e do Mar para a costa galega. Os resultados dese traballo incorporáronse a esta análise para valorar o grao de vulnerabilidade da costa en función do seu índice de sensibilidade ambiental. En base a dita clasificación e tendo en conta tamén o ranking de sensibilidade dos diferentes ecosistemas proposto pola comisión europea no Impact Reference System, a cada categoría asígnaselle un índice de vulnerabilidade tal e como se mostra na seguinte táboa: Táboa 9 Clasificación en función da vulnerabilidade do hábitat A vulnerabilidade da costa en función do tipo de hábitat toma valores dende moi baixos ata altos en función do tramo de costa.3.3.2.3 VULNERABILIDADE AMBIENTAL A vulnerabilidade ambiental obtense a partir das dúas vulnerabilidades parciais anteriormente calculadas mediante a seguinte matriz de cálculo: Ilustración 7 Matriz de cálculo para a vulnerabilidade ambiental A vulnerabilidade ambiental varía entre moi baixa a alta en función do tramo da costa. Ilustración 8 Vulnerabilidade figuras de protección Ilustración 9 Vulnerabilidade en función do hábitat Ilustración 10 Vulnerabilidade ambiental 3.3.3 VULNERABILIDADE DA COSTA DE MALPICA Unha vez calculadas a vulnerabilidade socioeconómica e a vulnerabilidade ambiental ambas as dúas intégranse para dar lugar o mapa de vulnerabilidade da costa en base a seguinte matriz: Ilustración 11 Matriz de cálculo para a vulnerabilidade da costa de Malpica 3.4 ANÁLISE DE RISCO Unha vez analizada a perigosidade e a vulnerabilidade da costa procedeuse a determinar o risco en cada tramo do litoral. Para iso se empregou a seguinte matriz na que se cruzan tanto a perigosidade coma a vulnerabilidade. Ilustración 12 Matriz de cálculo para o calculo do risco A continuación amósase de forma gráfica o análises de riscos do Concello de Malpica de Bergantiños. Ilustración 13 Mapa de riscos Terra-mar Ilustración 14 Mapa de riscos mar-mar, sustancias persistentes Ilustración 15 Mapa de riscos mar-mar, sustancias non persistentes lustración 16 Mapa de riscos mar-mar, sustancias persistencia media 4 ACTIVACIÓN Os niveis de activación do plan local estableceranse en función da magnitude, perigo (clase e tipo de contaminante e lugar da contaminación), superficie e vulnerabilidade das zonas afectadas e dos medios e recursos dispoñibles para facer fronte á continxencia. A activación do plan local guiarase polos seguintes niveis de emerxencia: – Alerta: Darase cando se sospeite que algún tipo de contaminación significativa pode chegar á zona costeira sita no ámbito do Concello, tanto procedente do mar como de instalacións en terra. – Emerxencia: O nivel de emerxencia declararase cando concorran algunha das circunstancias descritas no punto 2. II) a) correspondente á Situación 0 descrita no artigo 7. do Real Decreto 1695/2012, de 21 de decembro polo que se aproba o Sistema nacional de Resposta ante a contaminación mariña”. o Emerxencia en nivel mínimo: Darase cando o episodio de contaminación sexa de pequena gravidade e extensión. o Emerxencia en nivel medio: Darase cando o episodio de contaminación sexa de gravidade ou extensión media, caracterizado pola especial vulnerabilidade da zona afectada ou ameazada se considere necesario. o Emerxencia en nivel máximo: Darase cando a natureza, gravidade ou extensión da emerxencia supere a capacidade de resposta da administración local. Táboa 10 Niveles de activación do Plan Local 5 ÓRGANOS DE DIRECCIÓN E RESPOSTA DIRECTOR DA EMERXENCIA Alcalde-Presidente do Concello de Malpica de Bergantiños. Tfno: 981 720318/981 720001 (suplente: 1º Tenente de Alcalde do Concello de Malpica de Bergantiños). COMITÉ ASESOR Patrón Maior Cofradía de Pescadores de Malpica.( 981 720011/981 720103) Secretario da Cofradía de Pescadores de Malpica.( 981 720011/981 720103) Policía Local do Concello de Malpica.( Tfno 661.626.165) Arquitecto Técnico Municipal.( Tfno 981 720001) COORDINADOR DE OPERACIÓNS Presidente da Agrupación de voluntarios de Protección civil de Malpica ( Tfno: 661 626 166). GABINETE DE RELACIÓNS PÚBLICAS Concelleiro/a de Seguridade Cidadá ( 981 720318/981 720001) GRUPOS DE RESPOSTA GR Terra-Mar: Agrupación de voluntarios de Protección Civil de Malpica-Tfno 112. GR Protección Civil.- Tfno 112. GR Seguridade: Policía Local de Malpica- Tfno 661 626 165. GR Loxístico: Brigada de obras do Concello de Malpica de Bergantiños ( Responsable o Concelleiro/a de obras e servizos)- Tfno 981 720 001. DIRECTOR DA EMERXENCIA O Director da Emerxencia e a autoridade responsable das actuacións necesarias desde a activación do Plan Local ata o final da emerxencia. As funcións do Director da Emerxencia son: Funcións permanentes: – Asegurar a implementación do Plan Local conforme coa lexislación vixente e as mellores técnicas e medios dispoñibles na loita contra a contaminación mariña accidental. – Asegurar a revisión periódica e a adecuación tecnolóxica do material e dos equipos adscritos ao Plan Local. – Dirixir o programa de adestramento periódico establecido no Plan Local e promover a formación necesaria do persoal implicado na loita contra a contaminación mariña accidental. Funcións durante a emerxencia: – Avaliar a situación do episodio xunto cos/as coordinadores/as de operacións. – Decidir a activación do Plan Local e o nivel do mesmo. – Informará da continxencia ao responsable da unidade administrativa competente na materia de Protección Civil de Galicia, como responsable da activación de grupos operativos de emerxencias e interior a través do Centro de Atención de Emerxencias 112 Galicia. – Dar aviso aos responsables das unidades de apoio para que poñan en marcha as accións establecidas nos seus procedementos operacionais en función do nivel da emerxencia. – Dirixir e controlar as estratexias e operacións de resposta. – Decidir a mobilización dos medios anticontaminación. – Establecer os mecanismos de coordinación que se establezan entre o Plan Local e outros plans activados. Funcións na fin da emerxencia: – Avaliar a situación cos coordinadores de operacións. – Decidir a desactivación do Plan Local. – Informar os membros dos Órganos de Dirección e Resposta da desactivación do Plan Local e desconvocalos. – Comunicar a todas as partes implicadas a desactivación do Plan Local. – Coordinar a elaboración do informe final. COMITÉ ASESOR As súas función son as de asesorar o Director da Emerxencia sobre aspectos técnicos e xurídicos concretos das operacións de resposta de loita contra a contaminación mariña accidental, tratamento de residuos e entre os seus labores cabe destacar os seguintes: – Estudar o desenvolvemento dos acontecementos e solicitar os datos sobre o suceso que poden axudar á planificación das operacións: previsións meteorolóxicas, evolución previsible do derramo, etc. – Obter información das análises de risco sobre os posibles efectos do produto contaminante sobre o ecosistema e as poboacións afectadas co fin de propoñer as medidas de protección que se consideren máis axeitadas. – Estudar e propoñer as medidas legais que se consideren necesarias para a resolución de controversias e reclamacións. – Realizar as comunicacións que dispoña o Director da Emerxencia. – Calquera outra tarefa ordenada polo Director da Emerxencia. COORDINADOR DE OPERACIÓNS A súa misión desenvolverase na zona da continxencia e entre os seus labores cabe destacar os seguintes: – Dirixir os grupos de resposta segundo as decisións do Director da Emerxencia. – Comprobar a utilización dos medios de recollida e combate da contaminación de acordo co Plan Operativo, introducindo as modificacións necesarias, de acordo coas circunstancias de cada momento e o resultado das accións emprendidas. – Manter continuamente contacto e informar o Director da Emerxencia, cumprindo as súas disposicións e propoñendo as medidas técnicas que considere necesarias, de acordo coas actuacións dos Grupos de Resposta. – Solicitar ao Director da Emerxencia os medios materiais e humanos adicionais que considere necesarios. – Dispoñer, de acordo coas instrucións recibidas e as consideracións técnicas precisas, o movemento de persoas e material, así como a asignación de misións concretas. GABINETE DE RELACIÓNS PÚBLICAS Ten como misións: – Centralizar, coordinar e preparar a información xeral da continxencia, de acordo co Director da Emerxencia e facilitala aos medios de comunicación. – Manter informados os respectivos gabinetes de Información da Subdelegación do Goberno, Xunta de Galicia e Concello de Malpica de Bergantiños – Informar sobre a continxencia aos organismos e entidades que o soliciten. – Obter, centralizar e facilitar toda a información relativa aos posibles afectados, facilitando a localización de persoas. GRUPOS DE RESPOSTA Os Grupos de Resposta son aqueles que poñen en práctica as operacións de loita contra a contaminación mariña accidental e demais misións auxiliares necesarias. Cada unidade ou grupo de unidades que teñen encomendada unha tarefa específica dentro do Plan Operativo, constitúe un Grupo de Resposta. Dentro da estrutura organizativa o Plan Camgal do Concello de Malpica de Bergantiños, formáronse os seguintes Grupos de Resposta: – GR en Terra-Mar. – GR Protección Civil. – GR de Seguridade. – GR Loxístico. En caso de activación de Plans de Ámbito Superior, é misión dos Grupos de Resposta do Plan Local do Concello de Malpica de Bergantiños i ntegrarse nos Grupos de Resposta do Plan que se encontre activado, poñendo a disposición destes (Territorial ou Nacional) os recursos humanos e materiais dispoñibles. GR en Terra-Mar O seu cometido e: – Intentar deter e acoutar o contaminante para que non chegue ao mar. • Transporte de hidrocarburos recollidos no mar aos depósitos temporais que se designen. – As tarefas derivadas das manobras das embarcacións. • Despregamento de barreiras de contención. – Vixilancia sobre a extensión e deriva do derramo. – Colaborar noutras actividades de prevención da contaminación. GR Protección Civil O seu cometido e: – Colaborar noutras actividades de protección. GR Seguridade Corresponde a Policía Local, actuar nas seguintes tarefas: – Controlar o acceso e saída da área de loita contra a contaminación mariña accidental. – Colaborar noutras actividades de protección e seguridade. GR Loxístico O Grupo Loxístico está preparado para realizar labores de apoio aos Grupos de Resposta; pode estar integrado por varios grupos de persoas dotados de medios de transporte e comunicación. Entre as misións deste grupo cabe destacar: • Realizar as reparacións e instalacións necesarias no curso da continxencia. • Recepción e distribución dos equipos de loita contra a contaminación dispoñibles. • Subministración, control e distribución de equipamento lixeiro e roupa de traballo aos membros dos Grupos de Resposta que o precisen. Entre outros, garantirá a dispoñibilidade e o acceso a: – Equipos de protección individual. – Materiais absorbentes. – Medios de recollida de hidrocarburos, depósitos portátiles, etc. – Subministración e distribución de víveres, lugares de aseo, etc., aos membros dos Grupos de Resposta que o precisen. – Recepción e atención ás persoas que teñan que incorporarse nos distintos órganos do esquema directivo e operativo do Plan.6 NOTIFICACIÓN O plan local activarase no nivel de emerxencia adecuado cando teña lugar algunha das seguintes circunstancias: • Derrame ao mar de produtos contaminantes desde un porto ou instalación costeira ou interior e que exista a posibilidade de que a contaminación chegue á costa sita no ámbito do Concello. • Derrame ao mar de produtos contaminantes desde un buque e que exista a posibilidade de que a contaminación chegue á costa do Concello.6.1 COMUNICACIÓN DA INCIDENCIA O Director da emerxencias ou persoa en quen delegue deber de iniciar a cadea de avisos.6.2 ACTIVACIÓN DO SISTEMA DE VIXILANCIA Cando se produza una incidencia levaranse a cabo as seguintes actuacións: – Ordenar a activación do Sistema de Vixilancia co fin de a comprobar os feitos, para o que se empregarán os medios humanos e materiais necesarios definidos no plan local. – Ordenar a inspección visual da zona. – Informar aos organismos implicados na fase de emerxencia correspondente. – Seguir a evolución da situación.6.3 ACTIVACIÓN DO PLAN LOCAL En caso de incidente con resultado de contaminación mariña por calquera sustancia contaminante, notificarase a situación o Director da Emerxencia que terá a responsabilidade de efectuar a notificación de emerxencia por vertedura aos destinatarios que se indica neste capítulo. O Director da Emerxencia baseándose na información remitida polo sistema de vixilancia referido no punto anterior, decidirá a activación do plan local no nivel de emerxencia correspondente. Para contactar co director da emerxencia se utilizará o seguinte número de teléfono: Táboa 11 Teléfono de contacto Director da emerxencia A activación do plan local será comunicada pola dirección do mesmo ao Centro de Atención ás Emerxencias 112 Galicia ou á Sala de Opercións da Subdirección Xeral de Gardacostas de Galicia. Táboa 12 Teléfono comunicación activación Plan Local do Concello Asímesmo, o Director da Emerxencias comunicará a activación do mesmo a Delegación do Goberno en Galicia. Táboa 13 Teléfono de contacto delegación do Goberno en Galicia A activación do Plan Local supondrá a activación a lo menos en fase de alerta, do Plan Local Se remitirá un informe por parte do Coordinador de Operación no que se proporcionará a seguinte información: – comunicante e destinatario, – características da contaminación, – situación xeográfica do centro da mancha, – aparencia e aspecto da mancha, – natureza, orixe, identificación e causa da contaminación, – descrición do axente contaminante, – condicións ambientais: meteoroloxía, visibilidade e nebulosidade, – sistema de observación e probas gráficas obtidas, – identificación do observador. Para realizar una estimación do verquido pódese utilizar a seguinte táboa: Táboa 14 Estimación visual da cantidade dun verquido Adicionalmente, poderanse realizar comunicacións, durante a continxencia, con organismos oficiais seguintes: Táboa 15 Directorio telefónico 6.4 DESACTIVACIÓN DO PLAN LOCAL O Director de emerxencias baseándose na información remitida polo sistema de vixilancia, decidirá a desactivación do Plan Local e informará da desactivación do plan ao Centro de Atención ás Emerxencias 112 Galicia ou á Sala de Operacións da Subdirección Xeral de Gardacostas.7 COORDINACIÓN ENTRE PLANS Ao activarse o Plan Local por un sinistro que leve consigo contaminación mariña accidental, inmediatamente se avisará a o Director da Emerxencia, Protección Civil e a Subdirección Xeral de Gardacostas de Galicia. Se como consecuencia do aviso se activa o Plan Local do Concello de Malpica de Bergantiños, e se require unha actuación sobre a costa non habendo medios abondo para conter a vertedura con os medios asignados a o plan local, solicitarase por parte do Director da Emerxencia, a activación do Plan Territorial. Asi mesmo, no caso de ser necesaria a posta en marcha de medidas de protección á poboación, o director da emerxencia activará o PEMU quedando integradas nel as actuacións e a estructura operativa do plan local por contaminación mariña accidental. No caso de que a sictuación o requira, o director da emerxencia poderá solicitar a través do CAE-112 Galicia a activación do PLATERGA no nivel 1. Deste modo, o Plan Local do Concello de Malpica de Bergantiños, integrarase como Plan Interior de Continxencias no Plan Territorial de Continxencias por Contaminación Mariña Accidental, dirixíndose e coordinándose todas as intervencións dende este último.8. PROCEDIMIENTOS DE ACTUACIÓN O procedemento de actuación establece as normas xerais que deberán poñerse en práctica en caso dunha emerxencia de contaminación no Concello de Malpica de Bergantiños. Cando ten lugar un episodio de contaminación mariña, unha vez que se hai confirmada e establecida a orixe desta así como o nivel de resposta requirido, a competencia nas actuacións e o plan a activar, como norma xeral levaranse a cabo as actuacións que se establecen no seguinte procedemento.8.1 VERQUIDO TERRA-MAR Causas: As causas do escenario accidental poden ser: – Fallo humán. – Accidente dun vehículo con perda de combustible. – Perda de estanquidade nun tanque ou depósito (por corrosión, mantemento indebido, por golpe externo, etc.). Primeira testemuña: A persoa que descobre o derramo deberá: – Dar a alarma e comunicar persoalmente o perigo existente ao Director da Emerxencia, chamando por teléfono. – Avisar o persoal da zona afectada. Deberá indicar brevemente a seguinte información: 1. Quen chama.2. Que acontece. Natureza do produto.3. Localización do incidente.4. Magnitude deste.5. Existencia de vítimas ou feridos.6. Previsión da posible evolución do verquido.7. Datos sobre a instalación ou vehículo afectado. Actuacións do Persoal. O persoal da zona afectada deberá: – Parar calquera tipo de traballo que se estea a realizar e eliminar calquera fonte de ignición. – Formar equipos de primeira intervención: MÍNIMO DÚAS PERSOAS. – Se é posible, atallar a fuga o máis rapidamente posible, pechando válvulas, e impedir fugas adicionais. – Impedir que o material derramado flúa cara a zonas indesexadas mediante improvisando barreiras de contención tipo area ou serraduras. – Intentar a recuperación do produto puro para o seu posterior tratamento. – Socorrer prioritariamente os posibles afectados se os houbese. – Evitar todo contacto co material derramado. – En canto interveñan os membros dos Grupos de Resposta seguindo as instrucións do Director da Emerxencia, evacuarán a área e dirixiranse a unha zoa segura. Grupos de resposta Os grupos de resposta actuarán recordando as seguintes normas xerais: – Identificar claramente o produto. – Ter presentes a posible presenza e formación de vapores inflamables. – Manter afastadas ou anular as posibles fontes de ignición. – Socorrer prioritariamente os afectados. Actuacións durante a emerxencia As actuacións a seguir durante a emerxencia, son as seguintes: – Recollerase a maior cantidade posible de produto. Transferir o material recollido, xa sexa sólido ou líquido para a súa posterior recuperación ou eliminación. – Tratar e limpar o derramo e a área afectada evitando que o produto alcance cursos de auga ou penetre no chan. Actuacións despois da emerxencia – Xefe de Emerxencia coa colaboración do Coordinador de Operacións realizará unha avaliación de todo o material, remplazando na maior brevidade posible, todo o que gastase. – Realizarase unha inspección que asegure o correcto estado de todo o sistema de protección. Se algún equipo quedou fóra de uso cambiarase seguindo os procedementos de desactivación de equipos de protección. Técnicas de Intervención As técnicas de intervención son as seguintes: – Conter o derramo para que non se estenda, con materiais inertes tipo area, serrín ou improvisar unha barreira de contención se o verquido chegase a algunha masa de auga. Elementos de protección Os elementos de protección que deben levar os Grupos de Resposta en caso de fuga de produto inflamable son: – Protección respiratoria: Utilizar máscaras respiratorias completas. – Roupa protectora: debe incluír botas, luvas, e lentes de seguridade contra salpicaduras. – Non usar materiais que poidan producir faíscas. Utilizar pas de plástico para recoller o material derramado. – Se o derramo/fuga for dunha substancia tóxica, todo o persoal presente na zoa utilizará protección respiratoria.8.2 VERQUIDO NO MAR Causas: As causas do escenario accidental poden ser: – Fallo humán. – Accidente dunha embarcación con perda de combustible. Primeira testemuña: A persoa que descobre o derramo deberá: – Dar a alarma e comunicar persoalmente o perigo existente ao Director da emerxencia, chamando por teléfono. – Avisar o persoal da zona afectada. Deberá indicar brevemente a seguinte información: 1. Quen chama.2. Que acontece. Natureza do produto.3. Localización do incidente.4. Magnitude deste.5. Existencia de vítimas ou feridos.6. Posible evolución do verquido.7. Condicións meteorolóxicas da zoa onde se poduzo o verquido.8. Datos sobre o buque afectado. Actuacións do Persoal. O persoal da zona afectada deberá: – Parar calquera tipo de traballo que se estea a realizar e eliminar calquera fonte de ignición. – Se é posible, atallar a fuga o máis rapidamente posible, pechando válvulas, e impedir fugas adicionais. – Socorrer prioritariamente os posibles afectados se os houbese. – Evitar todo contacto co material derramado. – En canto interveñan os membros dos Grupos de Resposta seguindo as instrucións do Director da Emerxencia, evacuarán a embarcación e dirixiranse a unha zoa segura. Grupos de resposta Os grupos de resposta actuarán recordando as seguintes normas xerais: – Identificar claramente o produto. – Ter presentes a posible presenza e formación de vapores inflamables. – Manter afastadas ou anular as posibles fontes de ignición. – Socorrer prioritariamente os afectados. Actuacións durante a emerxencia As actuacións a seguir despois da emerxencia, son as seguintes: – Conter e recuperar o hidrocarburo no auga, antes de que se produza a súa chegada á costa. – Previr o movemento do hidrocarburo cara ás zonas interiores dos esteiros durante a subida da marea. – Previr que o hidrocarburo depositado nas praias sexa remobilizado polas ondas e as mareas e afecte a outras zonas costeiras adxacentes. – Protexer as escombreiras, diques e zonas de coidos costeiros antes de que o hidrocarburo se deposite sobre eles e pase a zonas interiores onde a súa retirada e especialmente dificultosa. – Recollerase a maior cantidade posible de produto. Transferir o material recollido, xa sexa sólido ou líquido para a súa posterior recuperación ou eliminación. – Tratar e limpar o derramo e a área afectada Actuacións despois da emerxencia – Xefe de Emerxencia coa colaboración do Coordinador de Operacións realizará unha avaliación de todo o material, remplazando na maior brevidade posible, todo o que gastase. – Realizarase unha inspección que asegure o correcto estado de todo o sistema de protección. Se algún equipo quedou fóra de uso cambiarase seguindo os procedementos de desactivación de equipos de protección. Elementos de protección Os elementos de protección que deben levar os Grupos de resposta en caso de fuga de produto inflamable son: – Protección respiratoria: Utilizar máscaras respiratorias completas. – Roupa protectora: debe incluír botas, luvas, e lentes de seguridade contra salpicaduras. – Non usar materiais que poidan producir faíscas. – Se o derramo/fuga for dunha substancia tóxica, todo o persoal presente na zoa utilizará protección respiratoria.9 FIN DA CONTINXENCIA 9.1 CRITERIOS DE FIN DA EMERXENCIA Cando a situación que deu orixe á continxencia foi controlada, o Coordinador dos Grupos de Resposta ten que informar do feito o Director da Emerxencia. As condicións que se deben dar para declarar a finalización dunha emerxencia son, polo menos, as seguintes: 1. Que os Grupos de Resposta finalizasen a súa actuación, de maneira que: a. en caso de derramo, o produto vertido estea perfectamente confinado, xa sexa con medidas de autoprotección existentes ou mediante dispositivos instalados para o efecto durante a emerxencia, b. que os Grupos de Resposta mobilizados completasen as operación necesarias para controlar a emerxencia, c. que se recuperasen e xestionado axeitadamente os residuos xerados durante a emerxencia, 2. Que os feridos ou afectados na situación de emerxencia recibisen asistencia médica ou fosen trasladados a centros asistenciais, 3. Que o Director da Emerxencia e o Coordinador de Operacións inspeccionasen a zona afectada e ratifiquen que a emerxencia non hai dado lugar a outro suceso que puidese ser causa dun novo aviso. En caso de activación doutros plans de continxencias, débense dar as seguintes condicións para declarar a finalización da emerxencia: 1. Responsable do Plan Territorial declarou o fin da emerxencia na costa.2. A Dirección Xeral da Mariña Mercante determinou o fin da emerxencia relativo ao Plan Nacional.9.2 ACTUACIÓNS POSTERIORES Á EMERXENCIA Despois de activarse o Plan Local e en función das accións levadas a cabo polo persoal de intervención, realizaranse as seguintes actividades con carácter posterior á finalización da emerxencia: 1. Revisión médica do persoal que interveu nas tarefas de loita contra a contaminación.2. Xestión dos residuos xerados.3. Descontaminación e reposición de equipos utilizados.4. Peche da investigación das causas que provocaron a emerxencia e redacción do correspondente informe.5. Información a autoridades, medios de comunicación e público en xeral.6. Seguimento ambiental do suceso.10. INVENTARIO 10.1 INVENTARIO DE MEDIOS MATERIAIS O inventario de medios materiais atópase recollido na seguinte táboa. Táboa 16 Inventario de medios materiais 10.2 INVENTARIO DE RECURSOS HUMANOS Os recursos humanos dispoñibles para o Plan Local recollénse no capítulo 5 do presente documento.10.3 XESTIÓN DE RESIDUOS A xestión dos residuos faráse do segunte xeito: – Separar axeitadamente e non mesturar os residuos, especialmente se son perigosos, evitando particularmente aquelas mesturas que supoñan un aumento da súa perigosidade ou que dificulten a súa xestión. – Almacenar e etiquetar os recipientes que conteñan residuos perigosos Para o seu almacenamento, pódense utilizar os contenedores do lixo. – Subministrar ás empresas autorizadas para levar a cabo a xestión de residuos a información necesaria para o seu axeitado tratamento e eliminación. – Os residuos perigosos deberán ser entregados a un xestor de residuos para a súa valorización ou eliminación. En todo caso, o posuidor dos residuos estará obrigado, mentres se encontren no seu poder, a mantelos en condicións axeitadas de hixiene e seguridade. – Queda prohibido o abandono, vertedura ou eliminación incontrolada dos residuos e, toda mestura ou dilución de residuos que dificulte a súa xestión. O Concello de Malpica de Bergantiños non posue un lugar de titularidade pública adecuado para o almacenamento intermedio de residuos. Estes serán almacenados en contenedores de Lixo a la espera da sua retirada por xestor autorizado.11 MANTEMENTO Ao obxecto garantir a dispoñibilidade dos medios materiais de loita contra a contaminación mariña accidental cuxa utilización está prevista no presente Plan Local, levaranse a cabo as seguintes actuacións: – Revisión e mantemento dos equipos de acordo cos seus plans de mantemento preventivo. – Anualmente como mínimo, podendo coincidir cos simulacros, e en calquera caso sempre que se produza algún cambio, compróbase e actualiza a dispoñibilidade dos medios materiais previstos no Plan Local, existindo unha comunicación do responsable do equipamento para a actualización do inventario de medios do presente plan Local. Almacenamento Sempre que sexa posible, o equipo deberá ser almacenado nun lugar seco e ben ventilado. Para incrementar a vida útil do material, se controlarán tanto a humidade coma a temperatura Evitarase na medida do posible a exposición da radiación solar.12 ADESTRAMENTO A eficacia do Plan Local está relacionada coa súa implantación, e baséase na realización das seguintes actividades: – formación e adestramento do persoal, – realización de simulacros, – actualización en función dos resultados dos simulacros, ampliacións, cambios, modificacións de equipo, etc.12.1 FORMACIÓN E ADESTRAMENTO DO PERSOAL Para conseguir que Plan Local sexa operativo en todas as situacións de emerxencia, se procede á difusión do seu contido e á formación específica das persoas que poden verse involucrada nunha continxencia. O programa de formación do persoal incluído no Plan Local en materia de seguridade se estrutura tal e como se indica a continuación: A. Formación teórica O contido deste programa de formación inclúe aspectos tales como: – Plan Local de loita contra a contaminación. – Directorios de comunicación en situacións de emerxencia. – Riscos asociados á contaminación mariña por hidrocarburos ou outras sustancias nocivas. – Inventario e localización dos medios de autoprotección dispoñibles no Concello de Malpica de Bergantiños – Técnicas de uso e aplicación dos medios de autoproteción. – Técnicas de limpeza da costa. B. Formación práctica O contido deste programa de formación comprende: – Exercicios prácticos de actuación ante accidentes e verteduras terrestres ou marítimas. – Exercicios diversos de manexo de equipos de autoprotección (equipos de protección individual, equipos contra incendios, etc.) e de anticontaminación. – Prácticas de primeiros auxilios.12.2 REALIZACIÓN DE SIMULACROS A preparación do persoal para a súa actuación ante continxencias complétase coa realización de simulacros prácticos de activación do Plan Local de control de situacións de risco, que permiten: – familiarización do persoal con tarefas propias de loita contra a contaminación mariña, e aumentar a confianza, – aumentar o nivel de coordinación entre o persoal, – identificar o nivel de coordinación entre o persoal, – detectar erros e posibles melloras no plan. A realización de simulacros segue o seguinte esquema de traballo: A. Establecemento do Plan do Simulacro Deberá especificar: a. obxectivos a alcanzar, b. alcance do simulacro, c. escenario do simulacro, d. data de realización do simulacro, e. observacións. B. Realización do simulacro. Na realización do simulacro téñense en conta as seguintes precaucións e consideracións: a. Asegurarase en todo momento que non afecta ao normal funcionamento das instalacións portuarias, nin compromete a seguridade destas, b. Notificarase ao responsable de relacións externas do Concello, c. O persoal participante coñece en todo momento que se trata dun simulacro e non debe verse sometido a condicións ambientais ou riscos superiores aos considerados habitualmente en explotación, d. Cúmprese a planificación establecida, e. Evítanse situacións que poden provocar alarma ás persoas alleas ao porto C. Avaliación do simulacro. Para a avaliación do simulacro compróbase a correcta realización de accións clave, así como un seguimento das mensaxes e tempos de resposta do persoal que participa no simulacro (que será representativo dos empregados nunha situación de emerxencia real). D. Informe de simulacro. Tras finalizar o simulacro, elaborarase un informe do mesmo no que se detalle: a. desenvolvemento do simulacro, b. comentarios realizados acerca do desenvolvemento durante a etapa de avaliación do simulacro, c. posibles incidencias xurdidas durante o desenvolvemento do simulacro, d. propostas de mellora, que poidan incluír: i. melloras na organización e realización de simulacros, ii. modificacións no plan para mellorar o seu funcionamento, iii. propostas específicas de formación de persoal, iv. propostas específicas de dotación de medios.12.3 PROGRAMA DE FORMACIÓN Na seguinte táboa, indícase a frecuencia anual de realización de actividades encadradas no programa de formación e adestramento relativos ao Plan Local Táboa 17 Frecuencia das actividades do programa de formación 13 ELABORACIÓN E REVISIÓN O Plan Local do Concello de Malpica de Bergantiños debe ser elaborado pola Administración Local competente (neste caso o propio Concello de Maplica de Bergantiños). Unha vez elaborado remitirase en formato dixital e impreso á Consellería do Medio Rural e do Mar (subirección Xeral de Gardacostas de Galicia), para o seu informe. Unha vez informado, o Plan Local será aprobado conforme a normativa vixente, polo organo competente da corporación local. Posteriormente o Concello de Malpica de Bergantiños o remitirá en formato dixital e duas copias impresas á Consellería do Medio Rural e do Mar (Subdirección Xeral de Gardacosta de Galicia), para a sua elevación á Comisión Galega de Protección Civil para a súa homologación conforme a normativa vixente. Unha vez homologado, o plan será obxeto de publicación no Boletín Oficial da Provincia da Coruña” Por outra banda, o Plan Local do Concello de Malpica de Bergantiños debe ser, revisado e actualizado anualmente se ben é posible que sexa necesario facelo antes, en caso de realizarse cambios importantes nas concesións ou usuarios afectados, así como no esquema organizativo. A actualización do Plan Local do Concello de Malpica de Bergantiños efectúase en función dalgún dos factores seguintes: – novas instalacións ou actividades susceptibles de verteduras de hidrocarburos, – necesidades de axustes no Plan Local percibidas nos simulacros ou incidentes reais, – incorporación de novos riscos derivados da admisión, manipulación, almacenamento ou trasfego de hidrocarburos ás inicialmente consideradas neste Plan Local, – cambios na organización do Concello, – cambios nas análises de riscos e no inventario de medios materiais das instalacións ou actividades afectadas. – cando sexan necesarias modificacións neste Plan Local para a súa correcta integración en Plans de Ámbito Superior (Plan Territorial, Nacional ou Plan Básico de Continxencias), – cambios na lexislación vixente que afecten ao Plan Local Cada edición vixente do Plan Local pode sufrir modificacións e actualizacións de distintos contidos ou datos que non impliquen, debido ao seu limitado alcance, a necesidade de reeditar formalmente o documento. Estas revisións indicaranse no cadro da parte superior do documento. Septembro 2016 ANEXO. PLANOS